text: Travl dag for alkometret: Seks påvirkede bilister stoppet 
  12 december 2016 kl. 06.03
  På det seneste døgn har Syd- og Sønderjyllands Politi stoppet seks påvirkede bilister.
  Alkometret er blevet blæst igennem i løbet af det seneste døgn på de syd- og sønderjyske veje. Seks gange har alene Syd- og Sønderjyllands Politi, der dækker Esbjerg, Fanø, Haderslev, Sønderborg, Tønder, Varde, Vejen og Aabenraa, stoppet en bilist, der har været påvirket.
  - Vi tager en del spritbilister, men det her er mange, siger vagtchef Mads Leervad Dammark fra Syd- og Sønderjyllands Politi til TV SYD.
  Den seneste bilist blev stoppet på den Sønderjyske Motorvej klokken 02.02 natten til mandag, oplyser politiet.
  - Det er en mand på 73 år, som blev stoppet og fik lov at blæse i alkometret. Vi har også udtaget blodprøve på ham, oplyser Mads Leervad Dammark.
  
  I det sidste døgn har vi &quot;snuppet&quot; 6 personer for, at køre i bil i påvirket tilstand - påvirkede af spiritus eller narkotika. #politidk pic.twitter.com/iw5QXhUNbK
  
  